KOSMOS RADIO 94.1 Staatskaping onder die loep in Suid-Afrika
Details	Gepubliseer op 22 Mei 2017	Adjunk-president Cyril Ramaphosa sê dit is noodsaaklik dat ŉ onafhanklike geregtelike kommissie van ondersoek na alle bewerings oor staatskaping ingestel moet word.Hy het in Rustenburg gesê die ANC en sy regering word al hoe meer verbind met korrupsie en persoonlike verryking.Ramaphosa sê daar moet ‘n deeglike ondersoek gedoen word na die gerugte, bewerings en berigte, en dringend en doelbewus opgetree word om alle vorme van kaping, korrupsie en baantjies vir boeties te staak.Hy sê slegs deur só ‘n kommissie sal bevestig kan word hoeverre instansies van die regering onbehoorlik en onwettig gebruik is om ŉ paar individue en families te verryk.
ANC beplan stappe teen korrupsie in die buurland Details	Gepubliseer op 22 Mei 2017	Die ANC is self bekommerd oor korrupsie en gaan op sy nasionale beleidskonferensie, wat van 30 Junie tot 5 Julie in Midrand gehou word, stappe aankondig teen korrupsie in die samelewing.Die voorsitter van die ANC se subkomitee oor wetgewing en plaaslike regering, Ayanda Dlodlo, het op ‘n nuuskonferensie by Luthuli-huis in Johannesburg gesê die ANC het met ernstige kommer kennis geneem van die toenemende vlakke van korrupsie in die openbare- en privaatsektore.Sy het gesê dit is vinnig besig om ’n bedreiging vir goeie regering te word.
Solidariteit spreek misnoeë uit oor General Motors aankondiging
Details	Gepubliseer op 19 Mei 2017	Die vakbond, Solidariteit, het sy misnoeë uitgespreek oor General Motors se aankondiging dat hy sy bedrywighede in Suid-Afrika gaan staak, aangesien sy vervaardiging in Suid-Afrika nie die opbrengste gaan bied wat GM benodig om sy globale strategieë en beleggings te ondersteun nie. Die adjunk-hoofsekretaris van die staal- en ingenieursbedryf by Solidariteit, Marius Croucamp, sê GM se onttrekking uit die Suid-Afrikaanse mark kom as ŉ rimpel-effek van president Jacob Zuma se ondeurdagte kabinetskommeling vroeër vanjaar.Hy sê Solidariteit vrees ŉ uittog van nog ander groot maatskappye weens die swak politieke en ekonomiese beleid wat tans toegepas word. IMF pas vooruitskatting vir SA ekonomiese groei aan
Bladsy 5 van 1467 BeginVorige12345678910VolgendeEinde Kosmos aanvaar geen aanspreeklikheid vir die gebruik van en die akkuraatheid van die inhoud van die webtuiste nie.